C 159/14
LT
Europos Sąjungos oficialusis leidinys
2022 4 12
43. propaguoti ir skatinti Europos mobilumo galimybes ir iniciatyvas aplinkosaugos sektoriuje pagal programą „Erasmus +“ ir Europos solidarumo korpuso programą, siekiant užtikrinti, kad sprendžiant aplinkosaugos klausimus galėtų aktyviai įsitraukti visi to pageidaujantys jaunuoliai, įskaitant mažiau galimybių turinčius jaunuolius, visų pirma iš atokiausių regionų, salų regionų ir kaimo bei atokių vietovių.
Užtikrinti, kad pagal šias iniciatyvas pirmenybė būtų teikiama aplinką tausojančioms transporto rūšims, siekiant sumažinti jaunimo mobilumo projektų anglies pėdsaką, kartu užtikrinant, kad jos atitiktų atokiausių regionų, kurie susiduria su apribojimais dėl jų atokumo, poreikius; 44. bendradarbiaujant su jaunimo organizacijomis ir jaunimu, įgyvendinti tarpusavio mokymosi veiklą, skirtą jaunimo įsitraukimui, kiek tai susiję su aplinkos klausimais, biologinės įvairovės išsaugojimu ir atkūrimu, kova su klimato kaita ir tarša, siekiant nustatyti valstybėse narėse taikomą geriausią praktiką ir sudaryti palankesnes sąlygas valstybėms narėms ja keistis.
PRAŠO VISUS SUINTERESUOTUOSIUS SUBJEKTUS, DALYVAUJANČIUS INICIATYVOSE JAUNIMO REIKALŲ, APLINKOS IR KLIMATO KAITOS SRITYSE:
EUROPOS
BENDRADARBIAVIMO
45. plėtoti savanorišką veiklą, kuria sprendžiami aplinkos klausimai, skirtą paramos pagal Europos solidarumo korpuso ir kitas nacionalines ar tarptautines savanorių programas gavėjams; didinti visų savanorių, kad ir kokiose srityse jie dalyvautų, informuotumą aplinkos klausimais ir apie jų misijų poveikį aplinkai, kad jie, vykdydami šią veiklą, galėtų itin atidžiai stebėti savo anglies pėdsaką; 46. stiprinti Europos bendradarbiavimą dalijantis priemonėmis ir geriausios praktikos pavyzdžiais jaunimo įsitraukimo ir dalyvavimo aplinkosaugos veiksmuose, visų pirma kovojant su klimato kaita bei tarša ir išsaugant biologinę įvairovę, srityje Europos lygmeniu, be kita ko, visapusiškai pasinaudojant programos „Erasmus+“, Europos solidarumo korpuso programos ir kitų atitinkamų ES finansinių priemonių teikiamomis galimybėmis.